b'\n_START_ARTICLE_\nSarah Young\n_START_SECTION_\nBaggrund\n_START_PARAGRAPH_\nHun blev f\xc3\xb8dt i Sidcup, London, England. Hendes mor var dameskr\xc3\xa6dder og hendes far var bygningsingeni\xc3\xb8r. Hun voksede op med sin lillebror i Hampshire, South England, hvor hun gik p\xc3\xa5 en almindelig skole og var en A-elev med ambition om at blive tandl\xc3\xa6ge.\n_START_SECTION_\nKarriere\n_START_PARAGRAPH_\nSarah Young blev i 1986 kontaktet af en fotograf p\xc3\xa5 gaden, og de blev enige om at hun skulle have lavet nogle fors\xc3\xb8g-billeder til den ber\xc3\xb8mte "Side 3" i den nationale avis The Sun. Den positive reaktion p\xc3\xa5 billederne f\xc3\xb8rte til en invitation til Sarah om at deltage i et  modelbureau. Som 17-\xc3\xa5rig flyttede hun sammen med en k\xc3\xa6reste i London og fortsatte sin modelkarriere. Hun optr\xc3\xa5dte i sin f\xc3\xb8rste pornografiske fotooptagelse i en alder af 18 \xc3\xa5r for magasinet Private i Costa del Sol. Hun besluttede sig for at posere for flere porno-fotooptagelser med den ber\xc3\xb8mte fotograf Claus Alvin Vogel fra Hamborg. Billederne blev solgt til adskillige magasiner, herunder det danske Color Climax._NEWLINE_I september 1989 rejste hun til Hannover i Tyskland for at m\xc3\xb8de Hans Moser (alias Sascha Alexander), en etableret pornoinstrukt\xc3\xb8r og producer. De blev gift den 13. januar 1991 i Las Vegas i USA. I begyndelsen af 1992 fik hun foretaget brystimplantater. Samme \xc3\xa5r \xc3\xa5bnede hun sin f\xc3\xb8rste sexshop p\xc3\xa5 Am Klagesmarkt i Hannover, der hed \'Sarah Young Erotic Markt\'. Ligeledes var hun ogs\xc3\xa5 en flittig g\xc3\xa6st p\xc3\xa5 mange tyske talkshows i 1990\'erne._NEWLINE_Selv om de fleste af de film hun medvirkede i blev instrueret af hende og hendes mands firma, Sarah Young Communications, medvirkede hun ogs\xc3\xa5 i andre film. Ronnie Cramers softcore-komedie Even Hitler Had a Girlfriend (1991), Decameron (1995) som er inspireret af Giovanni Boccaccios sjofle historier af samme navn \xe2\x80\x93 og Hamlet, som begge blev filmet af den ber\xc3\xb8mte instrukt\xc3\xb8r Franco Lo Cascio (alias Luca Damiano) p\xc3\xa5 Piccolomini Slot i Balsorano i Italien. Hun var ogs\xc3\xa5 i Ungarn for at udf\xc3\xb8re en serie af film for instrukt\xc3\xb8ren Mario Bianchi (alias Nicholas Moore), hvoraf den ene, Sexy Killer (1997) var l\xc3\xb8st baseret p\xc3\xa5 Luc Bessons film Nikita fra 1990._NEWLINE_Det udl\xc3\xb8ste n\xc3\xa6rmest masseopt\xc3\xb8jer, da hun i marts 1997 bes\xc3\xb8gte K\xc3\xb8benhavn, hvor hun skrev autografter, gav interviews, medvirkede i NatMadsen p\xc3\xa5 TV 2 og lavede topl\xc3\xb8s servering p\xc3\xa5 Hawaii Bio p\xc3\xa5 Vesterbrogade om aftenen. Hun var s\xc3\xa5gar Ekstra Bladets side 9 pige den 2.3.1997, en \xc3\xa6re normalt reserveret for danske kvinder._NEWLINE_I 1997 boede hun og Hans Moser stadig i deres pragtvilla p\xc3\xa5 Ibiza med eget filmstudie. Samme \xc3\xa5r valgte hun ogs\xc3\xa5 at forlade pornobranchen og i 1999 blev hun skilt fra Moser, og rejste til USA for at studere jura, i h\xc3\xa5b om at blive advokat. Det siges at hun i dag, er en succesrig advokat i England.'